Έθιχα

Η Έθιχα (στα ισπανικά: Écija) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Είναι από τις παλαιότερες πόλεις της Ανδαλουσίας, με την ίδρυσή της δίπλα στον ποταμό Χενίλ υπό την ονομασία Astigi να ανάγεται στου Ταρτήσσιους κατά τον 8ο π.Χ. αιώνα. Ο εκρωμαϊσμός της κατά τον δεύτερο αιώνα π.Χ. είδε την ίδρυση της Colonia Augusta Firma Astigi από την οποία περνούσε η Αυγούστεια Οδός. Επί Βησιγότθων ήταν επίσης σημαντικό περιφερειακό κέντρο μια πραγματικότητα που συνεχίστηκε και επί Αράβων. Κατακτήθηκε το 1230 από τον Φερδινάνδο Γ΄ της Καστίλης κι ενσωματώθηκε στο βασίλειο της Σεβίλλης. 

Σήμερα είναι γνωστή ως το «τηγάνι της Ανδαλουσίας» λόγω της ακραίας ζέστης που επικρατεί εκεί κατά τους θερινούς μήνες Ενώ οικονομικά παίζει τον ρόλο της «αγροτόπολης», δηλαδή το αστικό κέντρο αναφοράς της αγροτικής της ενδοχώρας.La Caixa, La economía de Andalucía, diagnóstico estratégico. Βαρκελώνη, 2008. σελ. 23. 

 Παραπομπές 

Κατηγορία:Δήμοι της επαρχίας της Σεβίλλης